《哭魏兼遂》
唐代·刘长卿

古今俱此去，修短竟谁分。樽酒空如在，弦琴肯重闻。

一门同逝水，万事共浮云。旧馆何人宅，空山远客坟。

艰危贫且共，少小秀而文。独行依穷巷，全身出乱军。

岁时长寂寞，烟月自氛氲。垄树随人古，山门对日曛。

泛舟悲向子，留剑赠徐君。来去云阳路，伤心江水濆。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。